pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองฯ วิษณุ เป็นประธานแถลงข่าวความร่วมมือระหว่าง จุฬาฯ และ สพฐ. ในการพลิกโฉมคุณภาพการศึกษาไทยให้เข้าถึงนวัตกรรม
วันจันทร์ที่ 10 สิงหาคม 2563
รองฯ วิษณุ เป็นประธานแถลงข่าวความร่วมมือระหว่าง จุฬาฯ และ สพฐ. ในการพลิกโฉมคุณภาพการศึกษาไทยให้เข้าถึงนวัตกรรม
รองฯ วิษณุ เป็นประธานแถลงข่าวความร่วมมือระหว่าง จุฬาฯ และ สพฐ. ในการพลิกโฉมคุณภาพการศึกษาไทยให้เข้าถึงนวัตกรรม
วันนี้ (10 ส.ค. 63) เวลา 13.00 น. ณ ตึกนารีสโมสร ทําเนียบรัฐบาล ศาสตราจารย์กิตติคุณ ดร.วิษณุ เครืองาม รองนายกรัฐมนตรี เป็นประธานแถลงข่าวความร่วมมือระหว่างจุฬาลงกรณ์มหาวิทยาลัย ร่วมกับสํานักงานคณะกรรมการการศึกษาขั้นพื้นฐาน (สพฐ.) และกระทรวงศึกษาธิการ โดยกล่าวขอบคุณสํานักงานคณะกรรมการการศึกษาขั้นพื้นฐาน จุฬาลงกรณ์มหาวิทยาลัย และผู้เกี่ยวข้อง ที่ช่วยขับเคลื่อนผลักดันให้โครงการ “พลิกโฉมคุณภาพการศึกษาไทย ผู้เรียนทุกคนต้องเข้าถึงนวัตกรรมภายใน 2 ปี” โดยดําเนินการปักหมุดพัฒนาโรงเรียนต้นแบบทั่วประเทศ กําหนดกลุ่มโรงเรียนต้นแบบในแต่ละจังหวัดทั้ง 77 จังหวัด โดยนําโรงเรียนขนาดใหญ่ จํานวน 1 โรงเรียน โรงเรียนขนาดกลางจํานวน 1 โรงเรียน โรงเรียนขนาดเล็กจํานวน 1 โรงเรียน เป็นกลุ่มแกนนําเพื่อพัฒนาให้ผู้เรียนทุกคนเข้าถึงนวัตกรรมและสามารถสร้างนวัตกรรมร่วมกันให้สําเร็จได้ 100% ภายใน 2 ปี พลิกโฉมการศึกษาไทยโดยปรับการเรียนการสอนจาก Passive Learning มาเป็นการสอนแบบ Active Learning ออกแบบการเรียนรู้ในรูปแบบ New Normal คือ มีลักษณะเปิดพื้นที่ให้ผู้เรียนได้กําหนดเป้าหมายการเรียนรู้ วิธีการเรียนรู้ ประเมินตนเอง นําความรู้ไปใช้ประโยชน์ และสะท้อนการคิดเพื่อพัฒนาตนเอง สอดคล้องกับกฎหมายรัฐธรรมนูญแห่งราชอาณาจักรไทย พ.ศ. 2560 มาตรา 258 จ (4) และยุทธศาสตร์ชาติด้านการพัฒนาและเสริมสร้างทรัพยากรมนุษย์ที่เน้นการปฏิรูปกระบวนการเรียนรู้ให้ทันกับการเปลี่ยนแปลงในศตวรรษที่ 21 เน้นความถนัดที่แตกต่างกันของผู้เรียนแต่ละคนตามหลักการพหุปัญญา เพื่อยกระดับศักยภาพของผู้เรียนในระดับการศึกษาขั้นพื้นฐานให้มีศักยภาพ มุ่งต่อยอดการเรียนรู้ในการพัฒนาคุณภาพชีวิตของตนเอง ครอบครัว ชุมชน ท้องถิ่น และประเทศ และเชื่อมั่นว่าระบบการศึกษาขั้นพื้นฐานมีความสําคัญต่อการพัฒนาประเทศตามยุทธศาสตร์ชาติทั้ง 12 ด้าน
ก่อนหน้านี้ รองนายกรัฐมนตรีได้เยี่ยมชมนิทรรศการนวัตกรรมของนักเรียนที่จัดตั้งในรูปแบบ Gallery Show แสดงผลงานต่าง ๆ ด้านนวัตกรรมเชิงพาณิชย์ เชิงอุตสาหกรรม และเชิงวิธีการอีกด้วย
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-JETRO และ Mitsui ยืนยันการลงทุนใน EEC
วันอังคารที่ 9 ตุลาคม 2561
JETRO และ Mitsui ยืนยันการลงทุนใน EEC
JETRO และ Mitsui ยืนยันการลงทุนใน EEC
วันนี้ (9 ต.ค. 2561) เวลา 17.00 น. ตามเวลาท้องถิ่น นายฮิโรยูกิ อิชิเกะ (Mr. Hiroyuki Ishige) ประธานองค์การส่งเสริมการค้าต่างประเทศของญี่ปุ่น (JETRO) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ โรงแรมนิว โอตานิ (Hotel New Otani) กรุงโตเกียว ประเทศญี่ปุ่น สรุปสาระสําคัญดังนี้
นายกรัฐมนตรีกล่าวขอบคุณ JETRO ที่ช่วยผลักดันเอกชนญี่ปุ่นเข้ามาลงทุนใน EEC อย่างต่อเนื่อง และขอให้ช่วยสนับสนุนให้เอกชน สถาบันการศึกษา ตลอดจนสถาบันวิจัยและพัฒนาของญี่ปุ่นเข้ามาลงทุนใน EEC เพิ่มขึ้น รวมทั้งเชิญชวนเอกชนญี่ปุ่นเข้าร่วมประมูลในโครงการพัฒนาโครงสร้างพื้นฐานที่สําคัญต่าง ๆ ที่จะเปิดประมูลในปีนี้ โดยเฉพาะการพัฒนาสนามบินอู่ตะเภา และการพัฒนาท่าเรือแหลมฉบังและมาบตาพุด โดยขอให้เชื่อมั่นว่ารัฐบาลไทยจะเดินหน้าโครงการ EEC อย่างต่อเนื่อง และพร้อมดูแลเอกชนญี่ปุ่นเป้นอย่างดี
ด้านประธานองค์การส่งเสริมการค้าต่างประเทศของญี่ปุ่น (JETRO) กล่าวชื่นชมนโยบาย Thailand 4.0 ของรัฐบาล ซึ่งช่วยเสริมสร้างความเข้มแข็งให้กับ SMEs และ Start-ups ไทยอย่างต่อเนื่อง รวมถึงเป็นนโยบายที่ช่วยยกระดับการพัฒนาอุตสาหกรรมในไทย พร้อมกันนี้ JETRO ยังยินดีที่ญี่ปุ่นเป็นส่วนหนึ่งในการยกระดับอุตสาหกรรมเป้าหมายของไทยตามนโยบายดังกล่าว และ JETRO ยังพร้อมสนับสนุนการพัฒนาทรัพยากรมนุษย์ด้านเทคนิคเพื่อรองรับอุตสาหกรรมเป้าหมายและอุตสาหกรรมใหม่ ๆ ของไทยต่อไป
หลังจากนั้น เวลา 17.40 น. ตามเวลาท้องถิ่น นายทัตสึโอะ ยาสุนากะ ประธานและ CEO บริษัท Mitsui & Co. เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี โดยทั้งสองฝ่ายได้หารือการลงทุนในอุตสาหกรรมเป้าหมายของไทยใน EEC ความร่วมมือในการจัดตั้งศูนย์วิจัยและพัฒนาใน EEC และการลงทุนในธุรกิจสํารวจและผลิตน้ํามันดิบในไทยของบริษัท Mitsui Oil Exploration (MOECO) บริษัทในเครือ ซึ่งร่วมทุนกับบริษัทเชฟรอน ปิโตรเลียม (ประเทศไทย) และบริษัท ปตท.สํารวจและผลิตปิโตรเลียม จํากัด (มหาชน) โดยนายกรัฐมนตรีกล่าวให้ความเชื่อมั่นว่า กระบวนการประมูลเพื่อขอสิทธิในการสํารวจและผลิตปิโตรเลียมในอ่าวไทยรอบใหม่จะเป็นไปด้วยความโปร่งใส โดยคาดว่าจะประกาศชื่อผู้ชนะประมูลดังกล่าวภายในสิ้นปีนี้ และลงนามสัญญาแบ่งปันผลผลิตประมาณต้นปี 2562
นอกจากนี้ ทั้งสองฝ่ายได้หารือถึงการลงทุนในธุรกิจผลิตน้ําตาลในไทยของบริษัท Mitsui & Co. ซึ่งมีมากว่า 40 ปี และความสนใจของบริษัท Mitsui & Co. ในการพัฒนาระบบรางของไทย โดยเฉพาะโครงการรถไฟความเร็วสูงกรุงเทพฯ – เชียงใหม่ ซึ่งนายกรัฐมนตรีกล่าวว่า ขณะนี้รัฐบาลทั้งสองฝ่ายกําลังตกลงเรื่องรูปแบบในด้านการเงินในโครงการฯ
รัฐบาลไทย-ข่าวทำเนียบรัฐบาล-รัฐบาลเตรียมประเมินผลสัมฤทธิ์โครงการบัตรสวัสดิการฯ
วันจันทร์ที่ 19 สิงหาคม 2562
รัฐบาลเตรียมประเมินผลสัมฤทธิ์โครงการบัตรสวัสดิการฯ
19 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมประเมินผลสัมฤทธิ์ของโครงการบัตรสวัสดิการแห่งรัฐ เพื่อนําข้อมูลไปปรับปรุงการแก้ไขปัญหาความยากจนอย่างยั่งยืน โดยที่ผ่านมาประเทศไทยยังไม่มีการจัดเก็บฐานข้อมูลผู้มีรายได้ เมื่อเปิดลงทะเบียนเพื่อสวัสดิการแห่งรัฐ จึงเริ่มมีฐานข้อมูลของผู้มีรายได้น้อย ซึ่งนายกรัฐมนตรีเน้นย้ําให้ปรับปรุงฐานข้อมูลให้สมบูรณ์มากยิ่งขึ้นและวิเคราะห์ข้อมูลผู้มีรายได้น้อยอย่างถี่ถ้วน เพื่อช่วยเหลือประชาชนให้ครบทั้ง 4 มิติ คือ ช่วยให้เข้าถึงสิ่งจําเป็นขั้นพื้นฐาน พัฒนาทักษะอาชีพและการศึกษา ช่วยหางานให้ทํา และช่วยแก้ปัญหาหนี้สิน เพิ่มโอกาสเข้าถึงแหล่งเงินทุนในระบบ โดยในปีที่ผ่านมาผู้มีรายได้น้อยเข้ารับการพัฒนาอาชีพจํานวน 3.2 ล้านคน ช่วยให้คนพ้นเส้นความยากจนที่ระดับ 30,000 บาทต่อปี ได้ถึง 1 ล้านคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การตรวจทางห้องปฏิบัติการเพื่อวินิจฉัยโรคโควิด-19 [กระทรวงสาธารณสุข]
วันจันทร์ที่ 18 พฤษภาคม 2563
การตรวจทางห้องปฏิบัติการเพื่อวินิจฉัยโรคโควิด-19 [กระทรวงสาธารณสุข]
การตรวจทางห้องปฏิบัติการเพื่อวินิจฉัยโรคโควิด-19
ประเทศไทยได้มีการตรวจทางห้องปฏิบัติการเพื่อวินิจฉัยโรคโควิด-19 โดยการตรวจหาสารพันธุกรรม (RT-PCR) ซึ่งเป็นวิธีมาตรฐานสากล ไปแล้ว 328,079 ตัวอย่าง คิดเป็น 4,926 ตัวอย่างต่อประชากรหนึ่งล้านคน ณ วันที่ 15 พฤษภาคม 2563
ในระหว่างวันที่ 9-15 พฤษภาคม 2563 ได้ตรวจไปแล้ว 42,071 ตัวอย่าง โดยห้องปฏิบัติการที่ได้รับการรับรองจากกรมวิทยาศาสตร์การแพทย์ทั่วประเทศ
แหล่งข้อมูล: กรมวิทยาศาสตร์การแพทย์ กระทรวงสาธารณสุข และสํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม (อว.)
รัฐบาลไทย-ข่าวทำเนียบรัฐบาล-กระทรวงเกษตรฯ เร่งเดินหน้าแก้ไขปัญหาผลผลิตไข่ไก่ล้นตลาดและราคาไข่ไก่ตกต่ำ ทั้งระยะสั้น-ระยะยาว
วันพฤหัสบดีที่ 4 พฤษภาคม 2560
กระทรวงเกษตรฯ เร่งเดินหน้าแก้ไขปัญหาผลผลิตไข่ไก่ล้นตลาดและราคาไข่ไก่ตกต่ํา ทั้งระยะสั้น-ระยะยาว
กระทรวงเกษตรฯ เร่งเดินหน้าแก้ไขปัญหาผลผลิตไข่ไก่ล้นตลาดและราคาไข่ไก่ตกต่ํา ทั้งระยะสั้น-ระยะยาว ตั้งแต่ควบคุมปริมาณการผลิต เข้มนโยบายบริหารจัดการ/กํากับดูแล และสนับสนุนให้บริโภคไข่ไก่เพิ่มขึ้น
พลเอก ฉัตรชัย สาริกัลยะ รัฐมนตรีว่ากระทรวงเกษตรและสหกรณ์ เปิดเผยว่า คณะกรรมการนโยบายไก่ไข่และผลิตภัณฑ์ มีมติในการแก้ปัญหาผลผลิตไข่ไก่ล้นตลาด และราคาไข่ไก่ตกต่ําดังนี้ระยะสั้นโดยการใช้กฎหมายในการบริหารควบคุมปริมาณการผลิต คือ 1)ควบคุมการนําเข้าปู่ย่าพันธุ์ไก่ไข่ และพ่อแม่พันธุ์ไก่ไข่ โดยใช้ พรบ.การส่งออกไปนอกและการนําเข้ามาในราชอาณาจักรซึ่งสินค้า พ.ศ. 2522 ของกระทรวงพาณิชย์ ออกประกาศโดยความเห็นชอบของคณะรัฐมนตรีและ2)ควบคุมการปลดระวางไก่ไข่ทางการค้า โดยใช้พระราชบัญญัติโรคระบาดสัตว์ พ.ศ. 2558 เพื่อไม่ให้มีการผลิตไข่ออกมาจํานวนมากเกินความต้องการของตลาดระยะกลางโดยการใช้นโยบายในการบริหารจัดการและการกํากับดูแลคือ 1) ควบคุมความสมดุลระหว่างการผลิตและการตลาด โดยฟาร์มไก่ไข่ขนาดใหญ่ ตั้งแต่ 300,000 ตัวขึ้นไป (ฟาร์มเก่าและใหม่) จะต้องมีแผนการตลาดและแผนธุรกิจชัดเจน และ2) การประกาศราคาไข่ไก่หน้าฟาร์ม ให้คณะอนุกรรมการกลั่นกรองเป็นผู้ประกาศราคาแทนสมาคมผู้ผลิต ผู้ค้า และผู้ส่งออกไข่ไก่ เพื่อให้เกิดความยุติธรรมและขอความร่วมมือกระทรวงพาณิชย์ขายไข่ไก่สูงกว่าราคาประกาศหน้าฟาร์ม เพื่อไม่ให้ชี้นําราคาไข่ไก่ในตลาดให้ตกต่ํา
สําหรับมาตรการระยะยาวในกรณีเกษตรกรเลี้ยงไก่ไข่ขาดทุน กระทรวงเกษตรฯ มีนโยบายสนับสนุนให้เกษตรกรมีการปรับเปลี่ยนอาชีพและส่งเสริมระบบเกษตรแปลงใหญ่เพื่อให้เข้าถึงเงินทุนของกองทุนสงเคราะห์ผ่านกรมปศุสัตว์ คือ1) ศึกษาการการจัดตั้งกองทุนไก่ไข่ ให้ผู้นําเข้า ปู่ย่าพันธุ์ไก่ไข่และพ่อแม่พันธุ์ไก่ไข่ ร่วมกันออกเงินจัดตั้งกองทุนไข่ไก่ โดยมีEgg Boardเป็นผู้บริหารกองทุนและ 2) โครงการส่งเสริมการบริโภคไข่ในโรงเรียน ปี 2560 เพื่อเด็กในโรงเรียนได้รับประทานไข่ไก่ที่มีสารอาหารครบถ้วนอย่างน้อย 3 ฟอง/คน/สัปดาห์ ภายใต้โครงการอาหารกลางวัน โดยกระทรวงเกษตรฯ จะหารือหน่วยงานที่เกี่ยวข้องเพื่อเสนอขอความเห็นชอบจากคณะรัฐมนตรีเพื่อเป็นการส่งเสริมสุขภาพ และป้องกันการขาดสารอาหารในเด็กนักเรียนต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ดีอีเอส เร่งหารือหน่วยงานภาครัฐ พัฒนาแอปพลิเคชั่นติดตามตัวคนต่างชาติ ป้องกันโควิด-19
วันศุกร์ที่ 24 กรกฎาคม 2563
ดีอีเอส เร่งหารือหน่วยงานภาครัฐ พัฒนาแอปพลิเคชั่นติดตามตัวคนต่างชาติ ป้องกันโควิด-19
ดีอีเอส เร่งหารือหน่วยงานภาครัฐ พัฒนาแอปพลิเคชั่นติดตามตัวคนต่างชาติ ป้องกันโควิด-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมหารือแนวทางการดําเนินการพัฒนาแอปพลิเคชั่นติดตามตัวคนต่างชาติที่จะเข้ามาในราชอาณาจักรตามมาตรการผ่อนคลายในสถานการณ์แพร่ระบาดโควิด-19 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารกระทรวงฯร่วมประชุม ในการนี้ ได้ร่วมหารือกับผู้แทนฯจากหน่วยงานที่เกี่ยวข้อง อาทิ กระทรวงมหาดไทย กรมควบคุมโรค กรมการกงสุล สํานักงานตรวจคนเข้าเมือง สํานักงานพัฒนารัฐบาลดิจิทัล (องค์การมหาชน) การท่องเที่ยวแห่งประเทศไทย ผู้แทนจากสํานักงานประสานงานกลาง ศบค. บริษัท การท่าอากาศยานไทย จํากัด (มหาชน) ธนาคารกรุงไทย และบริษัท กสท.โทรคมนาคม จํากัด (มหาชน) ณ ห้องประชุม 412 ชั้น 4 อาคารรัฐสภา เกียกกาย กรุงเทพฯ เมื่อวันที่ 23 กรกฎาคม 2563
*****************
รัฐบาลไทย-ข่าวทำเนียบรัฐบาล-นายกรัฐมนตรีระบุการประชุมร่วมกับ คสช. เป็นการหารือในหลาย ๆ เรื่อง โดยเฉพาะด้วยความมั่นคงปลอดภัย และเพื่อติดตามการทำงาน
วันอังคารที่ 14 สิงหาคม 2561
นายกรัฐมนตรีระบุการประชุมร่วมกับ คสช. เป็นการหารือในหลาย ๆ เรื่อง โดยเฉพาะด้วยความมั่นคงปลอดภัย และเพื่อติดตามการทํางาน
นายกรัฐมนตรีระบุการประชุมร่วมกับ คสช. เป็นการหารือในหลาย ๆ เรื่อง โดยเฉพาะด้วยความมั่นคงปลอดภัย และเพื่อติดตามการทํางาน
วันนี้ (14 สิงหาคม 2561) เวลา 13.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังการประชุมคณะรักษาความสงบแห่งชาติ (คสช.) ว่า เป็นการหารือหลายเรื่อง โดยเฉพาะเรื่องของความมั่นคงและความปลอดภัย และดูในเรื่องของการทํางาน เพราะในช่วงนี้จําเป็นต้องกํากับดูแลให้ทุกส่วนราชการทํางานภายใต้กรอบของ คสช. ซึ่งทุกคนต้องทํางานอย่างโปร่งใส และมีประสิทธิภาพ โดยการใช้มาตรา 44 ก็ใช้กับเรื่องเหล่านี้ จึงต้องพิจารณว่าจะทํางานกันอย่างไรในช่วงก่อนที่จะมีการเลือกตั้ง เพื่อที่ให้ทุกอย่างเดินไปได้ด้วยดี ทํางานได้ผลหรือไม่ได้ผล มีประสิทธิภาพหรือไม่มีประสิทธิภาพ ไม่ได้หมายความว่าเรื่องทุจริตอย่างเดียว แต่รวมถึงทุกเรื่อง และเป็นวาระทั่วไป ซึ่งนาน ๆ เจอหน้ากันที และเพื่อติดตามการทํางานของหน่วยงาน เพราะทํางานกับประชาชนโดยตรง พร้อมกับได้สอบถามดูว่ามีปัญหาอะไร ประชาชนร้องเรียนอะไรมาบ้าง ก็สั่งการให้ดูแลเขา อย่างเช่น การแก้หนี้นอกระบบ ที่รัฐบาลยอมไม่ได้กับการไปเรียกเก็บดอกเบี้ยสูง ๆ
นายกรัฐมนตรีกล่าวต่อไปว่า รัฐบาลต้องการให้ทุกอย่างมีการปฏิรูป เพราะฉะนั้นการแต่งตั้งคนขึ้นมาก็ต้องทํางานตามนโยบายให้ได้ คือยุทธศาสตร์ชาติ 20 ปี ไม่มีอย่างอื่น ไม่มีการสืบทอดอํานาจ ไม่ใช่ตั้งเพื่อให้รัฐบาลอยู่ได้ต่อไป หรือมีผลต่อการเลือกตั้ง ซึ่งไม่ใช่เรื่องง่าย อย่าไปคิดแบบนั้น เพราะคนเลือกตั้งคือใคร คือประชาชน ไม่ใช่ คสช. ลงไปเลือกตั้งด้วย
-------------------------------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ให้ต้อนรับคณะผู้แทนจากกรมประชาสัมพันธ์ และสำนักข่าวเวียดนาม ในโอกาสเข้าศึกษาดูงานศูนย์ต่อต้านข่าวปลอม (Anti Fake News Center)
วันอังคารที่ 3 ธันวาคม 2562
กระทรวงดิจิทัลฯ ให้ต้อนรับคณะผู้แทนจากกรมประชาสัมพันธ์ และสํานักข่าวเวียดนาม ในโอกาสเข้าศึกษาดูงานศูนย์ต่อต้านข่าวปลอม (Anti Fake News Center)
กระทรวงดิจิทัลฯ ให้ต้อนรับคณะผู้แทนจากกรมประชาสัมพันธ์ และสํานักข่าวเวียดนาม ในโอกาสเข้าศึกษาดูงานศูนย์ต่อต้านข่าวปลอม (Anti Fake News Center)
วานนี้ (2 ธันวาคม 2562) ปลัดกระทรวงดิจิทัลเพื่อเศรษฐกิจและสังคมได้มอบหมายให้เจ้าหน้าที่ของกองกลางและบริษัท ทีโอที จํากัด (มหาชน) ให้การต้อนรับคณะผู้แทนจากกรมประชาสัมพันธ์ และสํานักงานข่าวเวียดนาม เนื่องในโอกาสที่กรมประชาสัมพันธ์ และสํานักงานข่าวเวียดนาม เข้าศึกษาดูงานด้านการเข้าถึงข้อมูลข่าวสารการตรวจสอบข้อมูลที่เผยแพร่บนสังคมออนไลน์และระบบอินเทอร์เน็ตของประเทศไทย จากศูนย์ต่อต้านข่าวปลอม (Anti Fake News Center) ในการบริหารจัดการต่อปัญหาข่าวปลอมที่เผยแพร่บนสื่ออินเทอร์เน็ตและสังคมออนไลน์ ณ ศูนย์ต่อต้านข่าวปลอม (Anti Fake News Center) บริษัท ทีโอที จํากัด (มหาชน) ถนนแจ้งวัฒนะ กรุงเทพฯ
******************
รัฐบาลไทย-ข่าวทำเนียบรัฐบาล-ความร่วมมือไทย - เยอรมัน
วันเสาร์ที่ 9 ธันวาคม 2560
ความร่วมมือไทย - เยอรมัน
นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อมให้การต้อนรับ Mr. Tim Mahler รักษาการผู้อํานวยการองค์กรความร่วมมือระหว่างประเทศของเยอรมัน (GIZ) และคณะ
นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อมให้การต้อนรับ Mr. Tim Mahler รักษาการผู้อํานวยการองค์กรความร่วมมือระหว่างประเทศของเยอรมัน (GIZ) และคณะ ทั้งสองฝ่ายได้หารือถึงการดําเนินการร่วมกันในปัจจุบัน และแนวทางการทํางานเพื่อส่งเสริมความร่วมมือด้านการจัดการทรัพยากรธรรมชาติและสิ่งแวดล้อมในอนาคต ซึ่งเป็นแผนงานใหม่ มีกรอบระยะเวลา ๔ ปี (พ.ศ. ๒๕๕๙-๒๕๖๔) ร่วมกับผู้แทนหน่วยงาน ได้แก่ สํานักงานนโยบายและแผนทรัพยากรธรรมชาติและสิ่งแวดล้อม กรมควบคุมมลพิษ กรมทรัพยากรน้ํา และสํานักความร่วมมือด้านทรัพยากรธรรมชาติและสิ่งแวดล้อมระหว่างประเทศ สาระสําคัญของการหารือมุ่งเน้นในประเด็นการเปลี่ยนแปลงสภาพภูมิอากาศในสาขาต่าง ๆ อาทิ การลดผลกระทบจากการเปลี่ยนแปลงสภาพภูมิอากาศ (Mitigation) และการปรับตัวต่อการเปลี่ยนแปลงสภาพภูมิอากาศ (adaptation)การจัดการขยะการบริหารจัดการน้ํา การเกษตรและพลังงาน โดยมีหน่วยงานต่างๆ ที่เกี่ยวข้องเข้ามามีส่วนร่วมในการดําเนินโครงการ ทั้งนี้ ปลัดกระทรวงทรัพยากรธรรมชาติและสิ่งแวดล้อมให้ข้อเสนอแนะที่จะขยายขอบเขตการดําเนินงานที่เกี่ยวข้องกับสิ่งแวดล้อม โดยเน้นการดําเนินงานเพื่อให้บรรลุเป้าหมายการพัฒนาที่ยั่งยืน อาทิ การประเมินการท่องเที่ยว การเกษตรและสุขภาพ เป็นต้น รวมทั้งการนําเครื่องมือทางเศรษฐศาสตร์มาประยุกต์ใช้
ในการนี้ GIZ แจ้งว่า จะได้รวบรวมโครงการที่ทางกระทรวงทรัพยากรธรรมชาติและสิ่งแวดล้อมสนใจมีความร่วมมือกับ GIZ เสนอไปยังรัฐบาลสหพันธ์สาธารณรัฐเยอรมนี เพื่อพิจารณาตอบรับการให้การสนับสนุนทั้งด้านผู้เชี่ยวชาญ เทคโนโลยี และการเงินซึ่งคาดว่าจะทราบผลภายในเดือนกุมภาพันธ์ พ.ศ. ๒๕๖๑ และจะได้เริ่มการดําเนินงานร่วมกันในโอกาสแรก
รัฐบาลไทย-ข่าวทำเนียบรัฐบาล-ผลการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560
วันจันทร์ที่ 13 พฤศจิกายน 2560
ผลการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560
ที่ประชุมมีมติเห็นชอบ (ร่าง) ประกาศเปิดรับข้อเสนอโครงการหรือกิจกรรมเพื่อขอรับทุนสนับสนุนจากกองทุนพัฒนาสื่อปลอดภัยและสร้างสรรค์ประจําปี 2561
วันนี้ (13 พฤศจิกายน 2560) เวลา 09.00 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560 ซึ่งผลการประชุมสรุปสาระสําคัญดังนี้
ที่ประชุมได้รับทราบความคืบหน้าในการให้ทุนสนับสนุนโครงการ ปี 2560 จากกองทุนพัฒนาสื่อปลอดภัยและสร้างสรรค์ จากการให้ทุนสนับสนุนโครงการ ปี 2560 ทั้งนี้ โดยได้รับรายงานความก้าวหน้าการดําเนินงานการให้ทุนสนับสนุน การบริหารสัญญา และการกํากับสัญญาและติดตามประเมินผล ซึ่งมีการจัดทําสัญญาการสนับสนุนงบประมาณ จํานวน 50 โครงการ พร้อมได้ติดตามและประเมินผลโครงการที่ได้รับงบประมาณสนับสนุนโครงการว่าด้วยหลักเกณฑ์และวิธีการจัดสรรโครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์ พ.ศ. 2560 ประกอบกับปฏิทินกิจกรรมผลลัพธ์โครงการ เพื่อวางแนวทางการกํากับและหนุนเสริมการทํางานโครงการที่ได้รับทุนสนับสนุน พร้อมทั้งวิเคราะห์โครงการเพื่อสอดคล้องกับแนวทางการเปลี่ยนแปลงตามยุทธศาสตร์ฯ
พร้อมกันนี้ ที่ประชุมได้พิจารณาและมีมติเห็นชอบ (ร่าง) ประกาศเปิดรับข้อเสนอโครงการหรือกิจกรรมเพื่อขอรับทุนสนับสนุนจากกองทุนพัฒนาสื่อปลอดภัยและสร้างสรรค์ประจําปี 2561 โดยเน้นรูปแบบการสนับสนุนงบประมาณโดยตรง (Open grant) และรูปแบบการสนับสนุนงบประมาณผ่านภาคียุทธศาสตร์ (Strategic grant) โดยให้สอดคล้องกับการจัดทํายุทธศาสตร์กองทุนฯ ทั้งนี้ ที่ประชุมได้มอบหมายฝ่ายเลขานุการฯ ไปจัดเตรียมข้อมูลเพิ่มเติมประกอบการ (ร่าง) ประกาศการให้ทุนสนับสนุนชิงยุทธศาสตร์ (Strategic grant) ดังกล่าวเพื่อนําเสนอการประชุมในคราวต่อไป
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอรุกดึงจีนลงทุนในยุคโควิด จัดสัมมนาออนไลน์ ตอกย้ำความเชื่อมั่น
วันพฤหัสบดีที่ 18 มิถุนายน 2563
บีโอไอรุกดึงจีนลงทุนในยุคโควิด จัดสัมมนาออนไลน์ ตอกย้ําความเชื่อมั่น
บีโอไอจับมือหน่วยงานพันธมิตรจีนจัดสัมมนาออนไลน์ครั้งใหญ่สําหรับนักลงทุนจีนเป็นครั้งแรกนับตั้งแต่เกิดวิกฤตโควิด เน้นชูจุดแข็งประเทศไทย พร้อมนําเสนอมาตรการส่งเสริมการลงทุนใหม่ และชี้โอกาสทางธุรกิจใหม่ๆ ในยุคโควิด
บีโอไอรุกดึงจีนลงทุนในยุคโควิดจัดสัมมนาออนไลน์ ตอกย้ําความเชื่อมั่น
บีโอไอจับมือหน่วยงานพันธมิตรจีนจัดสัมมนาออนไลน์ครั้งใหญ่สําหรับนักลงทุนจีนเป็นครั้งแรกนับตั้งแต่เกิดวิกฤตโควิด เน้นชูจุดแข็งประเทศไทย พร้อมนําเสนอมาตรการส่งเสริมการลงทุนใหม่ และชี้โอกาสทางธุรกิจใหม่ๆ ในยุคโควิด
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า ในวันพุธที่ 23 มิถุนายน 2563 ที่จะถึงนี้ บีโอไอ ร่วมกับสภาส่งเสริมการค้าและการลงทุนระหว่างประเทศของจีนประจําประเทศไทย (CCPIT) และสมาคมการค้าวิสาหกิจไทย-จีน จะจัดการสัมมนาการลงทุนสําหรับผู้ประกอบการจีนในประเทศไทย และนักลงทุนในประเทศจีนที่สนใจ ผ่านระบบออนไลน์ (Webinar) ในหัวข้อ “Think Resilience, Think Thailand” เพื่อนําเสนอโอกาสขยายการลงทุนในธุรกิจใหม่ๆ และมาตรการพิเศษเพื่อกระตุ้นการลงทุนในช่วงโควิด พร้อมทั้งนําเสนอบริการสมาร์ท วีซ่า ให้แก่นักลงทุนจีน อีกทั้งยังเป็นเวทีแลกเปลี่ยนข้อคิดเห็น ปัญหาและอุปสรรค และข้อเสนอแนะเพื่อเสริมสร้างบรรยากาศการลงทุน โดยคาดว่าจะมีผู้บริหารจากบริษัทจีนและสมาชิกสมาคมการค้าวิสาหกิจไทย-จีน เข้าร่วมกว่า 300 ราย
“การจัดสัมมนาครั้งนี้เป็นกิจกรรมใหญ่ครั้งแรกสําหรับนักลงทุนจีนนับตั้งแต่เกิดวิกฤตโควิด ซึ่งบีโอไอได้ปรับเปลี่ยนรูปแบบกิจกรรมมาเป็นการสัมมนาออนไลน์เพื่อให้เหมาะสมกับสถานการณ์ โดยจีนเป็นประเทศที่มีมูลค่าคําขอรับการส่งเสริมการลงทุนสูงที่สุดตั้งแต่ปีที่แล้ว และมองว่าในช่วงปี 2563 – 2564 การลงทุนจากจีนจะยังคงอยู่ในระดับสูงอย่างต่อเนื่อง ซึ่งมาจากหลายปัจจัย ทั้งผลจากสงครามการค้า และการปรับโครงสร้างการลงทุนของหลายบริษัทเพื่อกระจายความเสี่ยงหลังโควิด รวมทั้งทิศทางการมุ่งออกสู่ต่างประเทศของธุรกิจจีน และต้นทุนการผลิตในจีนที่สูงขึ้นมากก็เป็นปัจจัยผลักดันด้วย ขณะที่ประเทศไทยมีสภาพแวดล้อมทางธุรกิจที่เหมาะสม มีความมั่นคงปลอดภัย มีความสัมพันธ์ที่ดีกับจีนและนานาประเทศ โครงสร้างพื้นฐานมีคุณภาพสูง โดยเฉพาะ
ในอีอีซี ซึ่งเป็นพื้นที่อุตสาหกรรมที่นักลงทุนจีนให้ความสนใจมาก อีกทั้งมีซัพพลายเชนที่ครบวงจร และมีสิทธิประโยชน์จูงใจจากภาครัฐ ซึ่งบีโอไอหวังว่าการจัดงานครั้งนี้ไม่เพียงช่วยให้นักลงทุนจีนมองเห็นโอกาสการลงทุนใหม่ๆ และมีความเข้าใจในมาตรการสนับสนุนต่างๆ แต่จะช่วยตอกย้ําให้นักลงทุนจีนเกิดความเชื่อมั่นและตัดสินใจขยายการลงทุนในประเทศไทยอย่างต่อเนื่องด้วย” นายนฤตม์ กล่าว
ทั้งนี้ ในช่วง 5 เดือนที่ผ่านมา (มกราคม – พฤษภาคม 2563) มีโครงการลงทุนจากจีนยื่นขอรับการส่งเสริม จํานวน 82 โครงการ มูลค่าเงินลงทุนรวม 15,069 ล้านบาท นับว่าสูงที่สุดของการลงทุนจากต่างประเทศทั้งในแง่จํานวนโครงการและเงินลงทุน ส่วนใหญ่อยู่ในอุตสาหกรรมเครื่องใช้ไฟฟ้าและอิเล็กทรอนิกส์ ผลิตภัณฑ์โลหะ เคมีภัณฑ์และพลาสติก เครื่องจักรและอุปกรณ์ อาหารแปรรูป และอุตสาหกรรมเบา เช่น กระเป๋าเดินทาง เครื่องกีฬา และเฟอร์นิเจอร์
***********************************************
รัฐบาลไทย-ข่าวทำเนียบรัฐบาล-บีโอไอจัดคณะเอสเอ็มอีบุกแม่สอด เล็งสร้างโอกาสลงทุนรับเส้นทางเชื่อมไทย-เมียนมา-อินเดีย
วันศุกร์ที่ 23 มิถุนายน 2560
บีโอไอจัดคณะเอสเอ็มอีบุกแม่สอด เล็งสร้างโอกาสลงทุนรับเส้นทางเชื่อมไทย-เมียนมา-อินเดีย
บีโอไอนําคณะผู้ประกอบการเอสเอ็มอีไทย 35 ราย สร้างเครือข่ายทางธุรกิจ ลงพื้นที่เขตพัฒนาเศรษฐกิจพิเศษ อ.แม่สอด จ.ตาก  พร้อมศึกษาเส้นทางโลจิสติกส์ ไทย เมียนมา และอินเดีย มั่นใจปูทางโอกาสขยายตลาดเชื่อมประเทศเพื่อนบ้าน
นายเจษฎา ศรศึก ผู้อํานวยการสํานักพัฒนาปัจจัยสนับสนุนการลงทุน สํานักงานคณะกรรมการส่งเสริมการลงทุน (บีโอไอ) เปิดเผยว่า บีโอไออยู่ระหว่างเดินหน้าตามแผนงานส่งเสริมและสนับสนุนผู้ประกอบการขนาดกลางและขนาดย่อม (เอสเอ็มอี)ให้มีโอกาสสร้างเครือข่ายทางธุรกิจ เพื่อพัฒนาขีดความสามารถในการแข่งขัน และสามารถต่อยอดธุรกิจไปสู่การผลิตซึ่งรองรับอุตสาหกรรมเป้าหมายที่สอดคล้องกับนโยบาย “ประเทศไทย 4.0” ของรัฐบาล
ทั้งนี้ระหว่างวันที่ 17-21 กรกฎาคม 2560บีโอไอจะนําคณะเอสเอ็มอี จํานวน 35 ราย ซึ่งเป็นผู้ประกอบการ ในกลุ่มผู้ผลิตสินค้าเกษตรแปรรูป สิ่งทอ พลาสติก และวัสดุก่อสร้าง ร่วมเดินทางไปจัดกิจกรรมแลกเปลี่ยนประสบการณ์ และสร้างเครือข่ายเชื่อมโยงธุรกิจกับผู้ประกอบการที่ประสบความสําเร็จในพื้นที่ จ.สุพรรณบุรี จ.กําแพงเพชร เช่น บริษัท ไทยเอ็นเนอร์ยี่คอนเซอร์เวชั่น จํากัด ผู้ผลิตอุปกรณ์พลังงานและระบบบําบัดน้ําเสียให้กับอาคาร โรงงานอุตสาหกรรม บริษัท โหย่ง จิ้ง อินเตอร์เนชั่นแนล จํากัด ผู้ผลิตเครื่องนุ่งห่ม เป็นต้น
นอกจากนี้ ยังจะได้เข้าสํารวจพื้นที่เขตพัฒนาเศรษฐกิจพิเศษ อ.แม่สอด จ.ตาก และรับฟังบรรยายสรุปภาวะการค้าชายแดน และความคืบหน้าในการพัฒนาพื้นที่เขตพัฒนาเศรษฐกิจพิเศษ
นายเจษฎา กล่าวเพิ่มเติมว่า คณะเอสเอ็มอี จะได้เข้าไปศึกษาศักยภาพเศรษฐกิจการค้าการลงทุนของจังหวัดเมียวดี ในสหภาพเมียนมา และสํารวจเส้นทางคมนาคมที่เชื่อมระหว่าง อ.แม่สอด ของประเทศไทยไปยังประเทศเมียนมา และอินเดียซึ่งเป็นเส้นทางที่รัฐบาลของแต่ละประเทศให้ความสําคัญ และคาดการณ์ว่า  เมื่อการก่อสร้างแล้วเสร็จจะเป็นเส้นทางเชื่อม3ประเทศ  และสนับสนุนนโยบาย
“มองตะวันออก”(Look East Policy) ของอินเดียที่ต้องการเข้ามาค้าขายและลงทุนในไทยและอาเซียนในขณะที่ไทยจะเป็นศูนย์กลางการคมนาคมขนส่งของภูมิภาค และได้ใช้ประโยชน์จากเส้นทางนี้เพื่อขยายการค้า การลงทุนไปยังเมียนมาและอินเดียและเชื่อมต่อไปยังตะวันออกกลางต่อไป
“กิจกรรมครั้งนี้ จะทําให้เอสเอ็มอีไทยได้ลงพื้นที่จริงเพื่อศึกษาลู่ทางการลงทุนและขยายตลาดสินค้าเพื่อรองรับการพัฒนาของทั้ง 3 ประเทศ ซึ่งปัจจุบันสินค้าไทยมีโอกาสค่อนข้างมาก เนื่องจากประชากรของเมียนมาและอินเดียมีความนิยมสินค้าไทย ทั้งด้านคุณภาพและราคาที่สมเหตุสมผล โดยเมื่อโครงการก่อสร้างเส้นทางดังกล่าวแล้วเสร็จ ในอีก1-2ปีข้างหน้า มั่นใจจะทําให้เอสเอ็มอีไทยขยายตลาดและวางแผนการผลิตในภาคอุตสาหกรรมได้อีกมาก” นายเจษฎา กล่าว
++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-​ช่วยเหลือผู้ประสบภัย
วันศุกร์ที่ 4 สิงหาคม 2560
​ช่วยเหลือผู้ประสบภัย
ศ.คลินิกเกียรติคุณ นพ.ปิยะสกล  สกลสัตยาทร รัฐมนตรีว่าการกระทรวงสาธารณสุข มอบสิ่งของ ยาสามัญประจําบ้าน ช่วยเหลือประชาชนที่ประสบอุทกภัยและนอนพักรักษาอาการป่วย ระหว่างลงพื้นที่ติดตามการช่วยเหลือผู้ประสบน้ําท่วมจังหวัดสกลนคร
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มอบสิ่งของ ยาสามัญประจําบ้าน ช่วยเหลือประชาชนที่ประสบอุทกภัยและนอนพักรักษาอาการป่วย ระหว่างลงพื้นที่ติดตามการช่วยเหลือผู้ประสบน้ําท่วมจังหวัดสกลนคร พร้อมเยี่ยมให้กําลังใจสนับสนุนการทํางานของเจ้าหน้าที่ทุกคน ที่เสียสละทํางานดูแลช่วยเหลือประชาชนในภาวะยากลําบาก ที่โรงพยาบาลศูนย์สกลนคร จ.สกลนคร *********** สิงหาคม2560